sagorsarker/bangla-wikipedia huggingface dataset:
অ্যান বনি

অ্যান বনি (৮ মার্চ, ১৭০২ - ২২ এপ্রিল, ১৭৮২) ছিলেন একজন আইরিশ মহিলা যিনি পরবর্তীতে বিখ্যাত জলদস্যুতে পরিণত হন। তিনি মূলত ক্যারিবীয় সাগরে তার অভিযান পরিচালনা করতেন। তার জীবনী সম্পর্কে সংক্ষিপ্ত যে তথ্য পাওয়া যায় তা মূলত চার্লস জনসনের "অ্য জেনারেল হিস্টোরি অফ দ্য পাইরেটস" বই থেকে সংগৃহীত।
বনির জীবন সম্পর্কে খুব কম জানা যায়, বিশেষ করে বাহামা পৌঁছার পূর্বে তার সম্পর্কে প্রায় কিছুই জানা যায় না। তবে মনে করা হয় তিনি ৮ মার্চ, ১৬৯৭ - ১৭০০ সালের মধ্যে আয়ারল্যান্ডের কোন এক জায়গায় জন্মগ্রহণ করেন। সরকারি নথি ও সমসাময়িক তথ্য-উপাত্ত থেকে পাওয়া তথ্য ও বিশেষ করে আধুনিক যুগে চার্লস জনসনের অ্য জেনারেল হিস্টোরি অফ দ্য পাইরেটস বই-ই (সমসাময়িক জলদস্যুদের জীবনী নিয়ে লিখিত, প্রথম সংস্করন বিশুদ্ধ, দ্বিতীয় সংস্করন অনেকটা গবেষণামূলক) মূলত তার জীবনীর উদৃতি দেওয়ার একমাত্র সূত্র।
বনির পরিবার নতুন বাসস্থার খুঁজে তার যখন বয়স খুবেই কম তখনই ভ্রমণ শুরু করে। প্রথম দিকে তাদের নতুন বাসস্থান খুঁজে পেতে অনেক বেগ পেতে হয়। উত্তর আমেরিকা পৌঁছার কিছুদিনের মধ্যে তার মা মৃত্যুবরণ করেন। তার পিতা আইনজীবী হিসেবে প্রতিষ্ঠা পাবার চেষ্টা করেন কিন্তু খুব বেশি সাফল্য পননি। অবশেষে তার বাবা অধিক লাভজনক বণিক ব্যবসাতে যোগদান করেন এবং তাদের পরিবারের ভাগ্য পরিবর্তন হতে শুরু করে। নথি-পত্র থেকে পাওয়া তথ্য মতে, বনি লাল চুলের অধিকারীণী ছিলেন এবং তাকে ভাল বলেই গণ্য করা হত। কিন্তু তিনি অত্যন্ত উগ্র মেজাজের ছিলেন ও ১৩ বছর বয়সে টেবিল ছুড়ি দিয়ে তিনি এক চাকরাণীকে আঘাত করেছিলেন। তিনি জেমস বনি নামে দরিদ্র একজন নাবিককে বিয়ে করেন, যিনি অল্প কিছুদিন জলদস্যুতা পেশার সাথে জড়িত ছিলেন। জেমস বনি তার শ্বশুরের সম্পত্তি পাওয়ার প্রত্যাশা করতেন কিন্তু অ্যানের বাবা অ্যানিকে তার সম্পত্তি থেকে বঞ্চিত করেন।
এরকম গল্প প্রচলিত আছে অ্যান প্রতিশোধ হিসেবে তার বাবার বাগানে আগুন ধরিয়ে দেন কিন্তু এই অভিযোগের ব্যাপারে তেমন প্রমাণ পাওয়া যায়নি। যাইহোক, এটি জান গিয়েছিল যে ১৭১৪ ও ১৭১৮ এর মাঝামাঝি সময়ে অ্যান ও তার স্বামী নিউ প্রোভিডেন্স দ্বীপপুঞ্জের নাসাউ-এ চলে আসেন। এ স্থানটি তখন ইংরেজ জলদস্যুদের আশ্রয়স্থল হিসেবে পরিচিত ছিল। সেখানকার অনেক বাসিন্দারাই রাজার সাধারণ ক্ষমার আওতায় পরেছেন আবার অনেককেই আইনের মুখমুখি হতে হয়েছিল। এও জানা যায়, ১৭১৮ সালে সরকারের ওউডস রজার জাহাজ এখানে পৌঁছলে, জেমস বনি সরকারের সংবাদদাতা হিসেবে নিযুক্ত হন।
ওয়েবসাইট
বই
রায়ান হ্যারিস

রায়ান জেমস হ্যারিস (; জন্ম: ১১ অক্টোবর, ১৯৭৯) নিউ সাউথ ওয়লসের সিডনিতে জন্মগ্রহণকারী সাবেক অস্ট্রেলীয় ক্রিকেটার। ডানহাতি ফাস্ট বোলার হিসেবে অস্ট্রেলিয়া জাতীয় ক্রিকেট দলে খেলেছেন তিনি। তাকে অস্ট্রেলিয়ার সর্বাপেক্ষা প্রতিশ্রুতিশীল ফাস্ট বোলার হিসেবে গণ্য করা হয়েছিল।
২০০৮ সালে সাসেক্স কাউন্টি ক্রিকেট ক্লাবে খেলেন। জুন, ২০০৯ সালে তিনি সারে দলের সাথে স্বল্প মেয়াদে চুক্তিতে আবদ্ধ হন। ২০১০ সালে ইয়র্কশায়ারের হয়ে ঘরোয়া ক্রিকেট খেলেন।
দক্ষিণ আফ্রিকার বিপক্ষে একদিনের আন্তর্জাতিকের মাধ্যমে আন্তর্জাতিক ক্রিকেটাঙ্গনে অভিষিক্ত হন হ্যারিস। ১৮ জুন, ২০০৯ তারিখে হোবার্টের বেলেরিভ ওভালে অনুষ্ঠিত খেলায় নিল ম্যাকেঞ্জি’র উইকেট নেন যাতে তার বোলিং বিশ্লেষণ ছিল ১/৫৪। এরপর প্রায় এক বছর তিনি নির্বাচকদের দৃষ্টি আকর্ষণ করতে পারেননি। ২৬ জুন, ২০১০ তারিখে পাকিস্তানের বিরুদ্ধে অনুষ্ঠিত তৃতীয় ওডিআই’য়ে অংশ নেন। পিঠের আঘাতে অসুস্থ পিটার সিডলের ঘাটতি মোকাবেলা করতেই অ্যাডিলেইড ওভালে খেলতে নামেন হ্যারিস। ব্যাটিংয়ের প্রয়োজন না পড়লেও ডগ বলিঙ্গারের সাথে বোলিং উদ্বোধন করেন ও ৪৩ রানে ৫ উইকেট নেন। উইকেটের তালিকায় কামরান আকমল ও শহীদ আফ্রিদি ছিল। এ খেলায় তিনি ম্যান অব দ্য ম্যাচের পুরস্কার লাভ করেন। পাশাপাশি পরবর্তী দুই খেলায় অংশগ্রহণের সুযোগ পান। পরের খেলায় তিনি ১৯ রানে ৫ উইকেট পান যা ধারাবাহিকভাবে দ্বিতীয় পাঁচ উইকেট শিকার। ধারাবাহিক তিনবার পাঁচ উইকেট শিকারের তালিকায় শীর্ষস্থানে রয়েছেন ওয়াকার ইউনুস।
মার্চ, ২০১৪ সালে হাঁটুতে অস্ত্রোপাচারের জন্য ছয়মাস ক্রিকেট থেকে দূরে থাকবেন বলে ঘোষণা দেন। ৩১ মার্চ, ২০১৫ তারিখে অ্যাশেজ সিরিজের জন্য ক্রিকেট অস্ট্রেলিয়া তাকেসহ ১৭-সদস্যের তালিকা প্রকাশ করে। কিন্তু রায়ান হ্যারিস তার দীর্ঘদিনের হাঁটুর আঘাতের কারণে সিরিজ শুরু হবার ৩দিন পূর্বে আকস্মিকভাবে আন্তর্জাতিক ক্রিকেট থেকে অবসরের ঘোষণা দেন। তার পরিবর্তে নিউ সাউথ ওয়েলসের ফাস্ট-বোলার প্যাট কামিন্সকে অন্তর্ভুক্ত করা হয়।
বনভূমি

বনভূমি () হল কম ঘনত্বের বন যা প্রচুর সূর্যালোক আর সীমিত ছায়া নিয়ে উন্মুক্ত আবাস গঠন করে। কাষ্ঠভূমি এমনকি ঘাসসহ গুল্ম ও বিরুৎজাতীয় উদ্ভিদের বনতল বা আন্ডারস্টোরিকে আশ্রয় দিতে সক্ষম। শুষ্ক অবস্থায় অথবা প্রাইমারি কিংবা সেকেন্ডারি ক্রমাগমণের প্রাথমিক পর্যায়ে কাষ্ঠভূমি গুল্মভূমির ক্রান্তিকাল অতিক্রম করতে পারে। বনের সাথে কাষ্ঠভূমির পার্থক্য এই, বনের ক্ষেত্রে বৃক্ষের ঘনত্ব এবং আয়তন বেশি হয় এবং ঠাস বুনটের চাঁদোয়া থাকে যা বিস্তৃত এবং প্রায় অবিচ্ছিন্ন ছায়া প্রদান করে। বনের চেয়ে কাষ্ঠভূমির উচ্চতা কম হয়। কাষ্ঠভূমিগুলোর বনতল তাদের মাটির বৈশিষ্ট্যের সাথে সাথে পরিবর্তীত হয়; যেমন, কোনোটির ক্ষেত্রে গুল্মপূর্ণ আবার কোনোটির ক্ষেত্রে উন্মুক্ত ও ঘাসপ্রাচুর্যের বনতল দেখা যায়।
সংরক্ষণবিদরা কাষ্ঠভূমি সংরক্ষণের জন্য কঠোর পরিশ্রম করেছেন। উদাহরণস্বরূপ বলা যায়, উত্তরপশ্চিম ইন্ডিয়ানার কাষ্ঠভূমিগুলোকে, ইন্ডিয়ানার বালিয়াড়িগুলোর অংশ হিসেবে অক্ষুণ্ণ রাখা হয়েছে।
ব্রিটিশ কাষ্ঠভূমি ব্যবস্থাপনার ক্ষেত্রে "উডল্যান্ড" বলতে বৃক্ষ দ্বারা আবৃত (ঘন হলেও) যেকোনো ক্ষুদ্র অঞ্চলকে বুঝানো হয়। ব্রিটিশ দ্বীপপুঞ্জে বন বলতে শুধুমাত্র ব্যাপক জায়গাজুড়ে বিস্তৃত অঞ্চল (ঘনত্বনির্বিশেষে) এবং রাজকীয় বনকে (এগুলো বৃক্ষপূর্ণ না-ও হতে পারে) বুঝায়। "প্রাচীণ উডল্যান্ড" শব্দটি ব্রিটিশ প্রকৃতি সংরক্ষণের ক্ষেত্রে যেকোনো বৃক্ষপূর্ণ ভূমিকে বুঝায় যা দীর্ঘ সময় ধরে বিদ্যমান ছিল (এটি আমেরিকান শব্দগুচ্ছ ওল্ড গ্রোথ বন’র সমার্থক)। উডলট একটি সম্বন্ধযুক্ত আমেরিকান শব্দ যা জ্বালানির জন্য ব্যবহৃত বৃক্ষের স্ট্যান্ডকে বুঝায়। প্রায়োগিকভাবে উডলটগুলোর রয়েছে ঠাস বুনটের চাঁদোয়া, কিন্তু তারা এতোই ছোটো আকারের যে, কিনার থেকে অনুপ্রবেশকৃত আলো পরিবেশগতভাবে একে বনের চেয়ে কাষ্ঠভূমির সাথে সম্পর্কিত করে বেশি।
চেং পু সাই

চেং পু সাই (সরলীকৃত চীনা: 张保仔; ঐতিহ্যবাহী চীনা: 張保仔; পিনয়িন: Zhāng Bǎozǎi; জন্ম: ১৭৮৩ - ১৮২২) ছিলেন ১৯-শতকের একজন হংকং ভিত্তিক চীনা জলদস্যু। তিনি "চেং পু/চেং পাও/জেং বাও" নামেও পরিচিত। চেং পু সাই অর্থ হল, "চেং পু দ্য কিড"।
হংকং-এর কিছু কিছু জায়গা চেং পু সাই-এর সাথে সম্পর্কিত যেমন,
চেং পু সাই-এর পিতা ছিলেন একজন জেলে যিনি জিনহাই, জিয়াংম্যানে বসবাস করতেন। তার বয়স যখন ১৫ বছর তখন জলদস্যু চেং প্রথম ও তার স্ত্রী চিং শী তাকে অপহরণ করেন। তিনি অপহরণকারীদের পালিত পুত্র হিসেবে লালিত-পালিত হতে থাকেন। এরপর চেং পু তার পালিত পিতা-মাতার পেশা জলদস্যুতাকেই তার নিজের পেশা হিসেবে গ্রহণ করে।
চেং পু সাই কুইং রজবংশের সময় গুয়াংডংর উপকূলবর্তী এলাকাতে সক্রিয় ছিলেন। এটি বলা হয়ে থাকে যে, তার অনুসারীর সংখ্যা ছিল ৫০,০০০+ এবং তার বহরে ৬০০টি দ্রুতগামী জাহাজ ছিল। জলদস্যুতায় তার অন্যতম সহযোগী ছিলেন চাই কিয়ান। এরপর চাই কিয়ানকে কুইং সরকার হত্যা করে ও চেং পু সাইকে আত্মসমর্পণের সিদ্ধান্ত নিতে বাধ্য করা হয়। শর্ত সাপেক্ষে চেং পু সাই চীন সরকারের কাছে আত্মসমর্পণ করেন ও কুইং ইমপেরিয়াল নেভির ক্যাপ্টেন মনোনীত হন। তিনি তার জীবনের বাকী সময় অন্য জলদস্যুদের সাথে যুদ্ধ করে ও সরকারকে সহয়তা করে কাটিয়েছেন।
একদিনের আন্তর্জাতিক ক্রিকেটের রেকর্ড তালিকা

একদিনের আন্তর্জাতিক ক্রিকেটে আন্তর্জাতিক ক্রিকেট দলগুলো একে-অপরের বিপক্ষে প্রতিদ্বন্দ্বিতায় লিপ্ত হয়। দলগুলো আন্তর্জাতিক ক্রিকেট কাউন্সিলের পূর্ণাঙ্গ সদস্য, শীর্ষ ছয় সহযোগী সদস্য ও অনুমোদিত সদস্য। একদিনের ক্রিকেটে প্রতিটি দল নির্দিষ্টসংখ্যক ওভার নিয়ে গড়া এক ইনিংস খেলে। সীমিত ওভারের খেলায় অতীতে ৫৫ কিংবা ৬০ ওভার নির্ধারণ করা ছিল যা বর্তমানে ৫০ ওভারের মানদণ্ডে উপনীত হয়েছে। ওডিআই ক্রিকেট হচ্ছে লিস্ট-এ ক্রিকেট। তাই, ওডিআই পরিসংখ্যান ও রেকর্ড লিস্ট-এ রেকর্ডের পাশাপাশি গণনা করা হয়ে থাকে। প্রারম্ভিক খেলা হিসেবে ইংল্যান্ড এবং অস্ট্রেলিয়ার মধ্যকার জানুয়ারি, ১৯৭১ সালে অনুষ্ঠিত একদিনের খেলাটি স্বীকৃত হয়ে আসছে। এরপর থেকে ২৫ দলের মধ্যে চার সহস্রাধিক ওডিআই অনুষ্ঠিত হয়েছে। দল সংখ্যা বৃদ্ধি পাবার ফলে খেলার সংখ্যা ক্রমাগত বৃদ্ধি পাচ্ছে এবং সংশ্লিষ্ট দেশগুলোর ক্রিকেট বোর্ডগুলো সর্বাধিক রাজস্ব আহরণ করছে।
স্টিডি বোনেট

স্টিডি বোনেট (সি. ১৬৮৮ - ১০ ডিসেম্বর, ১৭১৮) ছিলেন বার্বাডোসে জন্ম নেওয়া ১৮-শতকের প্রথম দিকের একজন জলদস্যু যিনি দ্য জেন্টলম্যান পাইরেট হিসেবেও পরিচিত। জলদস্যুতা পেশায় আসার পূর্বে তিনি ছিলেন ধনী গৃহস্থ। বোনেট বার্বাডোস দ্বীপে ধনী এক ইংরেজ পরিবারে জন্মগ্রহণ করেন ও ১৬৯৪ সালে তার বাবার মৃত্যুর পর উত্তরাধিকারসূত্রে তিনি বাবার সম্পত্তি লাভ করেন। ১৭০৯ সালে তিনি মেরি অ্যালামবি নামে এক নারীর সাথে বিবাহ বন্ধনে আবদ্ধ হন ও কিছু কাল মিলিশিয়া কর্মকাণ্ডের সাথে জড়িত ছিলেন। বৈবাহিক সমস্যা এবং সমুদ্রাভিযানের অভিজ্ঞতা না থাকা স্বত্তেও বোনেট ১৭১৭ সালের বসন্তে জলদস্যুতা পেশা বেছে নেওয়ার সিদ্ধান্ত নেন। তিনি একটি জাহাজ ক্রয় করেন ও তার ভাড়া করা ক্রুদের নিয়ে ইস্টার্ণ সমুদ্রতীরে (বর্তমান যুক্তরাষ্ট্র) ভ্রমণ করেন। তিনি তার যাত্রা পথে অন্য কয়েকটি জাহাজ আটক করেন ও কিছু বারবাডিয়ান জাহাজ পুড়িয়ে দেন।
বোনেট বাহমাসের নাসাউ-এর দিকে যাত্র করেন কিন্তু পথে স্প্যানিশ এক যুদ্ধ জাহাজের সঙ্গে লড়াইয়ে মারাত্বকভাবে আহত হন। নাসাউয়ে পৌঁছার পর বোনেট আরেক বিখ্যাত জলদস্যু এডওয়ার্ড টীচ, যিনি ব্ল্যাকবিয়ার্ড নামেই অধিক পরিচিত তার সাথে সাক্ষাত হয় এবং ব্ল্যাকবিয়ার্ড ও বেঞ্জামিন হর্নিগোল্ড মিলে বোনেটরে জাহাজ আক্রমণ করেন ও নেতৃত্ত নেন। ১৭১৭ সালের ডিসেম্বরে তারা আলাদা হয়ে যাওয়ার পূর্বে ব্ল্যাকবিয়ার্ড ও বোনেট পূর্ব উপকূলে বণিক জাহাজ লুট করত। বোনেট প্রোটেস্টেন্ট সিজার লুট করতে ব্যার্থ হওয়ার পর তার ক্রুরা তার কমান্ড মেনে নিতে অস্বীকৃতি জানায় ও ব্ল্যাকবিয়ার্ডের দলে যোগদান করে। বোনেট অতিথি হিসেবে ১৭১৮ সালের বসন্তের পূর্ব পর্যন্ত ব্ল্যাকবিয়ার্ডের কুইন অ্যানি’স রিভেঞ্জ-এ অবস্থান করেন। সেসময় উত্তর ক্যারোলিনার শাষক চার্লস ইডেন বোনেটকে রাষ্ট্রীয় ক্ষমা করে দেন ও তাকে স্প্যানিশ জাহাজের বিরুদ্ধে প্রাইভেটিং করার সুযোগ দেন। বোনেট তার জলদস্যু পেশা ছাড়তে চাননি কিন্তু তার ক্ষমাও হারাতে চাননি। সুতরাং সে তার পদবী পরিবর্তন করে ক্যাপ্টেন থমাস এবং তার জাহাজের নাম পরিবর্তন করে রয়াল জেমস নামকরণ করেন। জুলাই ১৭১৮ নাগাদ তিনি জলদস্যুতায় ফিরে গিয়েছিলেন।
আগস্ট ১৭১৮ সালে তার জাহাজ "জেমস রয়্যাল" মেরামতের জন্য কেপ ফেয়ার নদীতে নোঙগর করেছিলেন। পরবর্তীতে আগস্টের শেষে ও সেপ্টেম্বরে দক্ষিণ ক্যারোলিনার শাষক রবার্ট জনসনের অনুমতি নিয়ে কর্ণেল উইলিয়াম র‌্যাট জলদস্যুতা নিমুর্লে কেপ নদীতে অভিযান পরিচালনা করেন। র‌্যাট ও বোনেটের লোকেরা কয়েক ঘণ্টা যুদ্ধ করে কিন্তু প্রচুর জলদস্যু আত্মসমর্পণ করে। র‌্যাট জলদস্যুদের গ্রেফতার করে অক্টোবরের প্রথম দিকে চার্লস্টোন নিয়ে আসেন। ২৪ অক্টোবর বোনেট পালাতে সক্ষম হন কিন্তু সালিভান দ্বীপে পুনরায় গ্রেফতার হন। জলদস্যুতার দুটি অভিযোগে বোনেটকে ১০ নভেম্বর বিচারকের সামনে হাজির করা হয়। জজ নিকোলাস ট্রোট বোনেটকে ফাঁসিতে ঝুলিয়ে মৃত্যুদন্ড কার্যকরের নির্দেশ দেন। বোনেট প্রশাসক জনসনের কাছে ক্ষমা প্রার্থনা করে পত্র লেখেন কিন্তু জনসন বিচারকের রায়ই বহাল রাখেন। অবশেষে ১০ ডিসেম্বর, ১৭১৮ সালে বোনেটকে চার্লস্টোনে ফাঁসিতে ঝুলিয়ে মৃত্যুদন্ড কার্যকর করা হয়।
Stede Bonnet's desk name plate (name that mounted to the desk...) was found in the show SeaQuestm episode 17, Greed for a Pirates Dream. References to Stede Bonnet are made throughout the episode and a point that we have been looking for his treasure for over 300 years - it has not yet been found.
SeaQuest DSV focused on hunting for the treasure of Stede Bonnet which is said to have many French, English and other related royal jewely and items.
ম্যারি রিড

ম্যারি রিড (মৃত্যু ১৭২১) ছিলেন একজন নারী ইংরেজ জলদস্যু। তিনি ও অ্যানি বনি সবসময়ের জন্য ইতিহাসের সবচেয়ে বিখ্যাত দুজন মহিলা জলদস্যু। ১৮-শতকের প্রথমদিকে তিনি ও অ্যানি বনিই ছিলেন মহিলা জলদস্যু যারা পরবর্তীতে জলদস্যুতা পেশার জন্য খ্যাতি অর্জন করেন। সে সময়কে বলা হত জলদস্যুতার স্বর্ণযুগ।
ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহণ করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারণা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহণ করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন।
রিডের মা তার অবৈধ সন্তান ধারণকে লোকজনের কাছ থেকে লুকানোর জন্য রিডের জন্মের পর তাকে ছেলেদের পোশাক পরিধান করাত। ছেলেদের পোশাক পরিধান করেই রিড কিশোর বয়সে একটি জাহাজে কাজ পায়। পরবর্তীতে রিড ব্রিটিশ মিলিটারিতে যোগদান করে। ফরাসিদের সাথে যুদ্ধের জন্য ব্রিটিশ মিলিটারি ও ডাচরা একত্রিত হয়েছিল। রিড ছেলেদের মতই যুদ্ধে নৈপুন্য প্রদর্শন করেছিল কিন্তু তিনি সেসময় একজন ফ্লেমিশ সৈনের প্রেমে পরেন। তারা যখন বিয়ে করেন তখন রিড তার মিলিটারি কমিশন ও উপহার সামগ্রীকে নেদারল্যান্ডের একটি সরাইখানায় সুবিধা অর্জনের জন্য ব্যবহার করতেন।
তার স্বামী অকালে মৃত্যুবরণ করার পর রিড পুনরায় পুরোষদের পোশাক পরিধান করা শুরু করেন এবং হল্যান্ডে মিলিটারি সেবা দিতে শুরু করেন। কোন স্থানেই শান্তি খুজে না পেয়ে তিনি অবশেষে একটি জাহাজের মাধ্যমে ওয়েস্ট ইন্ডিজের উদ্দেশ্যে যাত্রা শুরু করে।
আসতেকা স্টেডিয়াম

আসতেকা স্টেডিয়াম (স্থানীয়ভাবে এস্তাদিও আসতেকা () নামে পরিচিত) মেক্সিকোর রাজধানী মেক্সিকো সিটিতে অবস্থিত একটি স্টেডিয়াম। মেক্সিকো জাতীয় ফুটবল দল এবং ক্লাব আমেরিকার হোম স্টেডিয়াম।
এই স্টেডিয়ামটি ১৯৬৮ গ্রীষ্মকালীন অলিম্পিকের ফুটবল ভেন্যু ছিল।
এটি বিশ্বের একমাত্র স্টেডিয়াম যেখানে দুইটি ফিফা বিশ্বকাপের ফাইনাল অনুষ্ঠিত হয়েছে। ১৯৭০ বিশ্বকাপের ফাইনালে, ব্রাজিল ইতালিকে ৪–১ গোলে এবং ১৯৮৬ বিশ্বকাপের ফাইনালে, আর্জেন্টিনা জার্মানিকে ৩–২ গোলের ব্যবধানে পরাজিত করে। ১৯৮৬ বিশ্বকাপের আর্জেন্টিনা এবং ইংল্যান্ডের মধ্যকার কোয়ার্টার-ফাইনালের খেলাটিও এই স্টেডিয়ামে অনুষ্ঠিত হয়, যে খেলায় দিয়েগো মারাদোনা জোড়া গোল করেন, যার প্রথমটি তার “হ্যান্ড অফ গড” খ্যাত গোল এবং দ্বিতীয়টি শতাব্দীর সেরা গোল হিসেবে নির্বাচিত।এই স্টেডিয়ামে “শতাব্দীর সেরা সেরা খেলা” হিসেবে খ্যাত ১৯৭০ বিশ্বকাপের সেমি-ফাইনালের ইতালি এবং পশ্চিম জার্মানির মধ্যকার খেলাটিও অনুষ্ঠিত হয়, যেখানে ইতালি অতিরিক্ত সময়ের পর ৪–৩ গোলের ব্যবধানে জয় লাভ করে।
১,০৫,০০০ ধারণ ক্ষমতাসম্পন্ন এই স্টেডিয়াম আমেরিকান মহাদেশের তৃতীয় বৃহত্তম স্টেডিয়াম এবং বিশ্বের পঞ্চম বৃহত্তম স্টেডিয়াম এবং বিশ্বের ফুটবল স্টেডিয়ামগুলোর মধ্যে এটি বৃহত্তম।
কুমারখালী

কুমারখালী বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার একটি শহর।
কুমারখালী কুষ্টিয়া অঞ্চলের মধ্যে অপেক্ষাকৃত প্রাচীন জনপদ। পদ্ম গর্ভ থেকে এই অঞ্চলের উদ্ভব হয়েছে বলে ধারণা প্রচলিত আছে। কুমারখালীর বিস্তীর্ণ এলাকা যে একসময় নদী গর্ভে ছিল তার প্রমাণ মেলে ‘চড়াইকোল’যুক্ত গ্রামনাম এবং কোল ও বিলের আধিক্য থেকে। কথিত আছে, নবাব মুর্শিদকুলি খাঁ রাজস্ব সংগ্রহের জন্য কমরকুলি খাঁ-কে এই অঞ্চলের কালেক্টর নিযুক্ত করেন। তাঁর নামানুসারেই এই অঞ্চলের নাম হয় ‘কমরখালী’, যার অপভ্রষ্ট-রূপ বর্তমান ‘কুমারখালী’। কুমার নদীর খাল থেকে ‘কুমারখালী’ নামের উৎপত্তি এই ধারণাও কেউ কেউ পোষণ করেন।
প্রশাসনিক কাঠামো পরিবর্তনের কারণে কুমারখালীর অবস্থান ও মর্যাদা বারবার পরিবর্তিত হয়েছে। থানা থেকে মহকুমায় উন্নীত হয়ে কুমারখালীকে আবারও থানায় পরিনত হতে হয়। ইংরেজ শাসনের পূর্বে কুমারখালী অঞ্চল ফরিদপুর ও যশোরের অন্তর্ভূক্ত ছিল। পরবর্তীকালে থানা কিংবা মহকুমা হিসেবে কুমারখালী যথাক্রমে রাজশাহী, পাবনা, নদীয়া ও সবশেষে কুষ্টিয়া জেলার অন্তর্ভূক্ত হয়। ১৮৫৭ সালে পাবনা জেলার অধীনে কুমারখালী, খোকসা, পাংশা ও বালিয়াকান্দী থানা নিয়ে কুমারখালী মহকুমার জন্ম। কিন্তু ১৮৭১ সালে নদীয়া জেলার কুষ্টিয়া মহকুমার সামিল হয়ে কুমারখালী মহকুমার মর্যাদা হারিয়ে পুনরায় থানায় পরিনত হয়। কুমারখালী থানার সদর দফতর ছিল পার্শ্ববর্তী ভালুকা গ্রামে। কুমারখালী এক সময নাটোর-রাজ্যের অধীনে ছিল। পরে জোড়াসাঁকোর ঠাকুর-জমিদারির অন্তর্ভূক্ত হয়। কুমারখালী অঞ্চলে রাণী ভবানী ও তাঁর উত্তরপুরুষদের নির্মিত মঠ-মন্দির এবং জনহিতকর কর্মের কিছু নিদর্শন এখনো আছে।
কুমারখালীতে ০১টি সরকারি কলেজ রয়েছে।
ইনজামাম-উল-হক

ইনজামাম-উল-হক (;পাঞ্জাবি, ; জন্ম: ৩ মার্চ, ১৯৭০) পাঞ্জাব প্রদেশের মুলতানে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। "ইঞ্জি" ডাকনামে পরিচিত ইনজামামকে পাকিস্তানের ক্রিকেট ইতিহাসে সেরা ক্রিকেটারদের অন্যতম হিসেবে বিবেচনা করা হয়। একদিনের আন্তর্জাতিকে জাতীয় দলের হয়ে সর্বোচ্চ রান সংগ্রহকারী ইনজামাম টেস্ট ক্রিকেটে জাভেদ মিয়াঁদাদের পরেই অবস্থান করছেন। ২০০৩ থেকে ২০০৭ সাল মেয়াদে তিনি পাকিস্তান ক্রিকেট দলের টেস্ট, ওডিআই এবং টি২০ ক্রিকেটের অধিনায়ক ছিলেন। অধিনায়কের ক্ষেত্রেও তিনি সফলকাম। ইনজামামকে সেদেশের সেরা অধিনায়কদের একজন হিসেবে বিবেচনা করা হয়।
ইমরান খানের অধিনায়কত্বে ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম খেলোয়াড় ছিলেন ইনজামাম। ব্যক্তিগত জীবনে বিবাহিত ইনজামাম "কাশিফা" নাম্নী এক রমণীকে বিয়ে করেন। তাদের সংসারে এক পুত্র সন্তান রয়েছে।
নিজ দেশে অনুষ্ঠিত একদিনের আন্তর্জাতিকে ওয়েস্ট ইন্ডিজের বিরুদ্ধে ১৯৯১ সালে অভিষেক ঘটে তার। ১৯৯২ সালের বিশ্বকাপ ক্রিকেটে স্মরণীয় সাফল্যের পর ইনজামাম বড় আসরের প্রতিযোগিতায় নিজ স্থান পাকাপোক্ত করে নেন। কিন্তু পরবর্তী বিশ্বকাপগুলোয় সফলতার তেমন ছাঁপ ফেলতে পারেননি।
২৭ মার্চ, ১৯৯৩ তারিখে অনুষ্ঠিত প্রথম ওডিআই জয়ে তার অপরাজিত ৯০* রান সবিশেষ ভূমিকা পালন করে। একদিনের আন্তর্জাতিকে তিনি সর্বমোট ৮৩টি অর্ধ-শতক করেন; যা তৎকালীন রেকর্ড ছিল। পরবর্তীতে ভারতীয় দলের ব্যাটিং প্রতিভা শচীন তেন্ডুলকর তা ভেঙ্গে ফেলেন।
১৯৯২ সালে এজবাস্টনে ইংল্যান্ডের বিপক্ষে টেস্ট ক্রিকেটে অভিষিক্ত হন ইনজামাম। কম সুযোগ পেয়ে তিনি অপরাজিত ৮* রান করেছিলেন।
১৯৯২ সালের বিশ্বকাপ ক্রিকেটের প্রথম সেমি-ফাইনালে চমকপ্রদ ক্রীড়ানৈপুণ্যের দরুণ আন্তর্জাতিক ক্রিকেটাঙ্গনে খ্যাতির তুঙ্গে উঠে আসেন ২২ বছর বয়সের তখনকার তরুণ ইনজামাম। প্রতিযোগিতায় তখনো পর্যন্ত অপরাজিত ও শক্তিশালী নিউজিল্যান্ড দলের বিপক্ষে মাত্র ৩৭ বলে ৬০ রান করেন তিনি। খেলায় পাকিস্তান ৪ উইকেটের ব্যবধানে জয়লাভ করে। বলাবাহুল্য, ঐ খেলায় ইনজামাম ম্যান অব দ্য ম্যাচের পুরস্কার লাভ করেন। বিশ্বকাপের ইতিহাসে এ ইনিংসটি অন্যতম সুন্দর ইনিংস হিসেবে বিবেচিত হয়েছে। খেলায় তিনি একটি বিশাল ছক্কা হাঁকান, যাকে ডেভিড লয়েড প্রতিযোগিতার সেরা শট হিসেবে আখ্যায়িত করেন।
সেমি-ফাইনালে বিজয়ের ফলে চারবার প্রচেষ্টার পর পাকিস্তান প্রতিযোগিতায় প্রথমবারের মতো চূড়ান্ত খেলায় অংশগ্রহণের সুযোগ পায়। চূড়ান্ত খেলায়ও ইনজামাম অন্যতম গুরুত্বপূর্ণ ভূমিকা রাখেন। ৩৫ বলে ৪২ রানে করা তার শক্তিশালী ব্যাটিং নৈপুণ্য বিশ্বকাপের চূড়ান্ত খেলায় বাজেভাবে শুরু হওয়া দলীয় ইনিংসকে ২৪৯ রানে উন্নীতকরণের মাধ্যমে দলকে বিজয়ী হতে ব্যাপক সহায়তা করেন।
২০০৫ সালে পাকিস্তান সরকার ইনজামাম-উল-হককে সিতারা-ই-ইমতিয়াজ পুরস্কারে ভূষিত করে।
সূরা আর-রহমান

সূরা আর রহমান (আরবি: الرحمن) মুসলমানদের ধর্মীয় গ্রন্থ কুরআনের ৫৫ তম সূরা; এর আয়াত অর্থাৎ বাক্য সংখ্যা ৭৮ এবং রূকু তথা অনুচ্ছেদ সংখ্যা ৩। সূরা আর রহমান মক্কায় অবতীর্ণ হয়েছে।
এই সূরায় জ্বীন ও মানব জাতিকে উদ্দেশ্য করে বারবার প্রশ্ন করা হয়েছে, "অতএব, তোমরা তোমাদের রবের কোন কোন নিয়ামতকে অস্বীকার করবে?" এ আয়াতটি ৩১ বার রয়েছে।
এই সূরার শিরোনাম, যেটি সূরার প্রথম আয়াতে বলা হয়েছে যার অর্থ “পরম দয়াময় আল্লাহ”। এ সূরার মধ্যে প্রথম থেকে শেষ পর্যন্ত আল্লাহ তা’আলার রহমতের পরিচায়ক গুণাবলী ও তার বাস্তব ফলাফলের উল্লেখ করা হয়েছে। অন্যান্য সূরার মত এটিও (সূরা তওবা ব্যতীত) "বিসমিল্লাহির রাহমানির রাহীম" (পরম করুণাময় অসীম দয়ালু আল্লাহর নামে শুরু করছি) দিয়ে শুরু করা হয়েছে।
সূরা আর-রাহমান মক্কায় অবতীর্ণ। তবে মদীনায় অবতীর্ণ বলেও অভিমত পাওয়া যায় যার সূত্র আব্দুল্লাহ ইবনে আব্বাস, ইক্বরিমাহ এবং ক্বাতাদাহ। কিন্তু তাদেরই সূত্রে কথিত আছে যে এ সূরা মক্কায় অবতীর্ণ। অন্যান্য নির্ভরযোগ্য বিভিন্ন হাদীসের ভিত্তিতে কুরতুবী সূরা আর রাহমানকে মক্কায় অবতীর্ণ হওয়ার পক্ষে সিদ্ধান্ত দিয়েছেন। জিনদের উপস্থিতিতে রাসুল কর্তৃক এ সূরা আবৃত্তির ঘটনা মক্কায়ই ঘটেছিল। পূর্ববর্তী সূরা ক্বামারে আল্লাহর অবাধ্যতার শাস্তিতে হিসাবে পৃথিবীতে গযব নাজিলের ইাতহাস বর্ণনা করে “ফা কাইফা কা-না য়াযাবি ওয়া নুযুর” বাক্যের মাধ্যমে মানুষকে সতর্ক করা হয়েছে। অতঃপর ঈমান ও আনুগত্যকে উৎসহিত করার লক্ষ্যে বলা হয়েছে “ওয়া লাক্বাদ ইয়াসসারনার ক্কুর’আন”। এর বিপরীতে সূরা আর-রাহমানে আল্লাহপাকের ইহলোকিক ও পারলোকিক অবদানসমূহের কিছু কিছু উল্লেখ করা হয়েছে। সূরা হিযর-এরও আগে এটি মক্কায় অবতীর্ণ হয়েছিল। নবুয়তের ১০ম বৎসরে জ্বিনদের উপস্তিতিতে সূরা আর-রাহমান রাসুল কর্তৃক আবৃত্তির কথা সূরা আহ্‌ক্বাফে উল্লিখিত রয়েছে (আয়াত ২৯-৩২)। সুতরাং সূরা আহ্‌ক্বাফেরও আগে এটি নাযিল হয়েছিল। আবদুল্লাহ ইবনে মাসঊদ ক্বাবায় মাক্বামে ইবরাহিমে দাঁড়িয়ে এ সূরা আবৃত্তি করতে থাকলে কাফিররা তাকে মুখে আঘাত করতে থাকে। তিনি আহত হতে থাকেন এবং এক পর্যায়ে আবৃত্তি বন্ধ করতে বাধ্য হন।
মুহাম্মাদ কর্তৃক নবুয়াত লাভের পর মক্কার কাফেররা ইসলাম সম্পর্কে কৌতূহলী হয়। তারা আল্লাহ নামটির সঙ্গে পরিচিত ছিল। কিন্তু আল্লাহ’র অন্যান্য নাম যেমন ‘রাহমান’ সম্পর্কে অবহিত ছিল না। তারা যে সকল মূর্তির পূজা করতো সেগুলোর একাধিক নাম ছিল না। আল্লাহ’র গুণবাচক নাম ‘রাহমান’ শুনে তারা বলাবলি করতো ওয়া মা রাহমান, অর্থাৎ “রাহমান আবার কী?” এ সূরা নাজিলের মাধ্যমে আল্লাহ’র ‘রাহমান’ নামের তাৎপর্য ব্যাখ্যা করা হয়েছে।
সূরা ইয়াসীন

সূরা ইয়াসীন (আরবি ভাষায়: سورة يس‎) মুসলমানদের ধর্ম-গ্রন্থ আল-কুরআনের ৩৬ তম সূরা, এর আয়াত সংখ্যা ৮৩ এবং এর রূকুর সংখ্যা ৫। সূরাটি মক্কায় অবতীর্ণ হয়েছে। এক হাদিসে রাসূলে আকরাম(ﷺ) বলেন, এই সূরাকে কোরআনের হৃৎপিণ্ড বলা হয়।
এই সূরা ইয়াসীন নামে প্রসিদ্ধ। এক হাদীসে এ সূরাকে ""আয়ীমা"" বলা হয়েছে এবং অপর এক হাদীসে পাওয়া যে, তওরাতে এ সূরাকে ""মুয়িম্মাহ"" বলে উল্লেখিত রয়েছে। এই সূরার পাঠকের নাম ""শরীফ"" বলে বর্ণিত আছে। আর বলা হয়েছে যে, কেয়ামতের দিন এর সুপারিশ ""রবীয়া"" গোত্র তুলনায় অধিকসংখ্যাক লোকের জন্য কবুল হবে। এছাড়া বিভিন্ন রেওয়ায়েতে এর নাম ""মুদাফিয়াও"",""কাযিয়া"" বলে উল্লেখ রয়েছে। সূরার প্রথম আয়াত থেকে নামকরণ করা হয়েছে।
ইমাম গযযালী এর মতে, এই সূরায় কেয়ামত ও হাশরের ব্যাপারে দীর্ঘ বর্ণনা থাকার কারণে একে কুরআনের হৃৎপিণ্ড বলা হয়েছে। সবকিছুর একটা হৃৎপিণ্ড আছে, এখান থেকে হৃদপিন্ডের ধারনাটি আসে এবং সূরা ইয়াসীন কোরআনের হৃৎপিণ্ড। বলা হয়, "হৃৎপিণ্ড" এর অর্থ অনেক পাণ্ডিত্যপূর্ণ আলোচনার ভিত্তিতে করা হয়েছে। এটা কোরাআনের অপরিহার্য বিষয়বস্তুর প্রদর্শন করে, যেমন আল্লাহর সার্বভৌমত্ব; আল্লাহর সীমাহীন ক্ষমতার উদাহরণস্বরূপ হিসেবে তার সৃষ্টি, জান্নাত; বহু-ঈশ্বরবাদী এবং অবিশ্বাসীদের জন্য পুনরুত্থানের পরে তার চরম শাস্তি, এবং অবিশ্বাসীদের বিরুদ্ধে বিশ্বাসীদের সংগ্রাম; এবং অন্যদের মধ্যে মুমিনরা যে সঠিক পথের উপর ছিল তা পুনরায় নিশ্চিত করা। সূরা ইয়াসীন তার প্রাণবস্ত এবং ছন্দযুক্ত আয়াতের সাথে একটি কার্যকর ও শক্তিশালী পদ্ধতিতে কুরআনের বার্তা প্রদর্শন করে।
এই সূরা এক বার পাঠ করলে দশ বার পবিত্র কোরআন খতমের সওয়াব অর্জিত হবে। যদি কোন ব্যক্তি নিয়মিত সূরা ইয়াসীন পাঠ করে তবে তার জন্য বেহেশতের ৮টি দরজাই খোলা থাকবে। সে যে কোন দরজা দিয়ে বেহেশতে প্রবেশ করতে পারবে এবং কোন ব্যক্তি রাত্রে শোয়ার পূর্বে সূরা ইয়াসীন পাঠ করে রাত্রি যাপন করে তবে সকালে সে নিশ্পাপ অবস্থায় ঘুম হইতে জাগ্রত হবে। এমনকি শুধু পাঠ করলেই নয় এই সূরাটি শুনলেও অনেক সওয়াব।
একদিনের আন্তর্জাতিক ক্রিকেটে দশ হাজার বা তদূর্ধ্ব রান সংগ্রহকারী ব্যাটসম্যানের তালিকা

একদিনের আন্তর্জাতিক (ওডিআই) ক্রিকেটের এক ধরনের স্তর, যেখানে দু’টি জাতীয় ক্রিকেট দল একে-অপরের বিরুদ্ধে ৫০ ওভারের ক্রিকেট খেলায় প্রতিদ্বন্দ্বিতা করে থাকে। একদিনের আন্তর্জাতিকে ১০,০০০ রান একজন খেলোয়াড়ের উল্লেখযোগ্য অর্জন হিসেবে বিবেচিত।
২০০১ সালে নিজদেশে সফরকারী অস্ট্রেলিয়ার বিপক্ষে খেলা চলাকালীন ভারতীয় তারকা শচীন তেন্ডুলকর প্রথম খেলোয়াড় হিসেবে একদিনের আন্তর্জাতিক ১০,০০০ রানের মাইলফলক স্পর্শ করেন। শীর্ষস্থানীয় রান সংগ্রহকারীদের মধ্যে ওয়েস্ট ইন্ডিয়ান তারকা ডেসমন্ড হেইন্স ১৯৯৪ সালে অবসর গ্রহণের পূর্ব-পর্যন্ত ৮,৬৪৮ রান তুলে শীর্ষস্থানে অবস্থান করছিলেন। এর চারবছর পর ভারতীয় তারকা মোহাম্মদ আজহারউদ্দিন তাঁর রেকর্ডটি ভেঙ্গে ফেলেন। অক্টোবর, ২০০০ সালে দলীয় সঙ্গী তেন্ডুলকর তাঁর এ রেকর্ড টপকানো পর্যন্ত শীর্ষস্থানে অবস্থান করছিল।
মার্চ, ২০১৯ সাল পর্যন্ত ছয়টি ভিন্ন দেশের মাত্র চৌদ্দজন ব্যাটসম্যান একদিনের আন্তর্জাতিক ক্রিকেটে দশ হাজার রানের মাইলফলক অতিক্রম করেছেন। তন্মধ্যে ভারত থেকে পাঁচজন ও শ্রীলঙ্কা থেকে চারজন এ সম্মাননায় অভিষিক্ত হয়েছেন। এছাড়াও, ওয়েস্ট ইন্ডিজের দুইজন এবং অস্ট্রেলিয়া, পাকিস্তান ও দক্ষিণ আফ্রিকা থেকে একজন করে এ তালিকায় স্থান পেয়েছেন। এখনো পর্যন্ত বাংলাদেশ, ইংল্যান্ড, নিউজিল্যান্ড, আফগানিস্তান, আয়ারল্যান্ড ও জিম্বাবুয়ের কোন খেলোয়াড় এ তালিকায় নাম অন্তর্ভুক্তি ঘটাতে পারেনি।
বিখ্যাত ভারতীয় ব্যাটসম্যান শচীন তেন্ডুলকর সর্বাধিক খেলায় অংশগ্রহণ, রেকর্ডসংখ্যক ৪৯টি সেঞ্চুরিসহ সর্বোচ্চসংখ্যক আঠারো সহস্রাধিক রান সংগ্রহ করেছেন। বিরাট কোহলি তৃতীয় ভারতীয় ক্রিকেটার হিসেবে শচীন তেন্ডুলকর, সৌরভ গাঙ্গুলী, রাহুল দ্রাবিড় ও মহেন্দ্র সিং ধোনি’র পর এ মাইলফলক স্পর্শ করেন। এ তালিকায় ঠাঁই পেয়েছেন। তন্মধ্যে, এমএস ধোনি সবচেয়ে কম ২০৫ ইনিংস খেলে ১০,০০০ রান সংগ্রহ করেন। অন্যদিকে, শ্রীলঙ্কার মাহেলা জয়াবর্ধনে সর্বাধিক ৩৩৩ ইনিংসে খেলে এ তালিকায় অন্তর্ভুক্ত হন।
তবে স্ট্রাইক রেটের দিক দিয়ে ৪৫.২৬ রান গড়ে সর্বনিম্ন স্থানে অবস্থান করছেন রাহুল দ্রাবিড়। অন্যদিকে, সৌরভ গাঙ্গুলী ১০ বছর ৩১৭ দিনের দ্রুততম সময়ে এ তালিকায় জায়গা করে নেন। কোহলি’র অন্তর্ভূক্তির পূর্বে শ্রীলঙ্কার বামহাতি ব্যাটসম্যান সনাথ জয়াসুরিয়া সর্বোচ্চ স্ট্রাইক রেটের অধিকারী ছিলেন। তিনি প্রতি ১০০ বলে ৯১ রানের অধিক রান সংগ্রহ করেন। কিন্তু ব্যাটিং গড়ের দিক দিয়ে তিনি সর্বনিম্ন স্থানে অবস্থান করছেন। দক্ষিণ আফ্রিকার অল-রাউন্ডার জ্যাক ক্যালিস বিরাট কোহলির অন্তর্ভূক্তির পূর্বে সর্বোচ্চ গড়ের অধিকারী ছিলেন, যিনি দশ সহস্রাধিক রানের কোটা অতিক্রম করেছেন। একমাত্র অস্ট্রেলীয় হিসেবে রিকি পন্টিং দশ সহস্রাধিক রান করেছেন।
জুলাই, ২০১৫ সাল পর্যন্ত শচীন তেন্ডুলকর ১৮,৪২৬ রান নিয়ে তালিকার শীর্ষে অবস্থান করছেন। তারপরেই ১৪,২৩৪ রান নিয়ে কুমার সাঙ্গাকারা ২য় স্থানে রয়েছেন। পাশাপাশি, ৬০.০৮ ব্যাটিং গড় ও ৯২.৯৫ স্ট্রাইক রেট নিয়ে বিরাট কোহলি শীর্ষস্থান দখল করে আছেন। তার সাথে এমএস ধোনি ও ওয়েস্ট ইন্ডিয়ান ক্রিস গেইল এ স্তরের ক্রিকেটে সক্রিয় রয়েছেন।
আদিরসাত্মক চলচ্চিত্রের তালিকা

এটি একটি দশক অনুসারে বিভক্ত ইরোটিক চলচ্চিত্রের কালানুক্রমিক তালিকা। প্রায়শই এখানে ইরোটিকা এবং অন্যান্য ধারার (নাট্য, ভৌতিক, থ্রিলার অন্তর্ভুক্ত) মধ্যে বিবেচনাযোগ্য চলচ্চিত্র পুনসংযোগ ঘটতে পারে। এমনকি ঘনিষ্ঠভাবে ইরোটিক বিষয় সম্পর্কিত চলচ্চিত্র এই তালিকায় যুক্ত হতে পারে।
মার্কসবাদ-লেনিনবাদ

মার্কসবাদ-লেনিনবাদ হচ্ছে একটি রাজনৈতিক মতবাদ যেটি যুক্ত করেছে মার্কসবাদ (কার্ল মার্কস এবং ফ্রিডরিখ এঙ্গেলস প্রদত্ত বৈজ্ঞানিক সমাজতন্ত্রীদের তাত্ত্বিক ধারণা) এবং লেনিনবাদকে (মার্কসবাদের ভ্লাদিমির লেনিন কর্তৃক তাত্ত্বিক বিস্তারন যা অন্তর্ভুক্ত করে সাম্রাজ্যবাদ-বিরোধিতা, গণতান্ত্রিক কেন্দ্রিকতা এবং ভ্যানগার্ডবাদী দল-গঠন নীতিসমূহ।
মার্কসবাদ-লেনিনবাদ হল চিরজীবী তত্ত্বকোষ, জনগণের সংগ্রাম আর গঠনকর্মের অভিজ্ঞতা নিয়ে সৃজনশীল ভাবনাচিন্তার একটা সার্থক প্রণালী, কর্মের অবিচল দিশারি। মার্কসবাদ-লেনিনবাদের প্রাণশক্তির রহস্য এইখানে যে মার্কস, এঙ্গেলস, লেনিনের মতবাদ, তার পদ্ধতি, নীতি আর আদর্শ কোটি কোটি জনগণের কাছে বোধগম্য, তাদের মনের মতো। প্রতিটি নতুন প্রজন্ম যে প্রশ্নে আলোড়িত, এতে তারা খুঁজে পায় তার উত্তর। মানবজাতির ভবিষ্যতের পথ তা আলোকিত করছে সারা বিশ্বে নিয়ে আসছে শান্তি আর প্রগতি।
জার্মান দর্শন, ব্রিটিশ অর্থনীতি এবং কল্পলৌকিক সমাজতন্ত্র রূপে মানবজাতির শ্রেষ্ঠ যা কিছু সৃষ্টি, তার বৈধ উত্তরাধিকারী হল মার্কসবাদ। তবে মার্কস, এঙ্গেলস তাদের তাত্ত্বিক পূর্বসূরিদের ধারাবাহকই ছিলেন না, তারা বিচার করে সেগুলি ঢেলে সাজিয়েছেন, গড়ে তুলেছেন নতুন মতবাদ। তাদের মতবাদে প্রকাশ পায় সবচেয়ে প্রগতিশীল ও বৈপ্লবিক শ্রেণী, প্রলেতারিয়েতের মৌলিক স্বার্থ। মেহনতিদের সামাজিক মুক্তির ইতিহাসে তারা সত্যিকারের এক বিপ্লব ঘটান। তাদের বৈপ্লবিক ক্রিয়াকলাপের অনুসারি লেনিনের বৈপ্লবিক তত্ত্বে নানা বিষয়ের অবদান এতোই বিপুল যে উত্তরকালে তার নাম হয়েছে মার্কসবাদ-লেনিনবাদ। এটি হল সারা বিশ্বের প্রলেতারিয়েতের আন্তর্জাতিক মতবাদ।
১৯১৭ সালের ২৫ অক্টোবর সন্ধ্যায় গর্জন করে উঠলো "অরোরা" যুদ্ধজাহাজের কামান, শুরু হলো রুশ বুর্জোয়া সরকারের শেষ ঘাঁটি শীত প্রাসাদের ওপর বিজয়ী আক্রমণ। একই সময়ে স্মোলনির সমাবেশ হলে উদ্বোধন হলো পেত্রগ্রাদ সোভিয়েতের জরুরি অধিবেশন। চূড়ান্ত স্পষ্টতা, সুনির্দিষ্টতা আর সাদাসিধে ভাষায় লেনিন ঘটনাবলীর সারসংক্ষেপ করলেনঃ 'যে শ্রমিক ও কৃষক বিপ্লবের প্রয়োজনীয়তার কথা বলশেভিকরা সর্বদা বলে এসেছে তা ঘটল'। অক্টোবর সমাজতান্ত্রিক মহাবিপ্লব ছিলো সামাজিক বিকাশের, একচেটিয়া পুঁজিবাদের পরিস্থিতিতে শ্রেণিসংগ্রামের নিয়মসঙ্গত উপায়। এর বিজয়ে দেখা দিলো পৃথিবীতে প্রথম সমাজতন্ত্র অভিমুখী রাষ্ট্র।
২০০৮ গ্রীষ্মকালীন অলিম্পিকে মল্লক্রীড়া – পুরুষদের শট পাট

২০০৮ অলিম্পিক গেমসে পুরুষদের শট পাট প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।
ন্যূনতম যোগ্যতার মাপকাঠি: ন্যূনতম ২০.৪০ মিটার (Q) বা সেরা ১২জন (q) ফাইনালে যাবে।
২০১০-এর দশকের আদিরসাত্মক চলচ্চিত্রের তালিকা

এটি ২০১০-এর দশকে মুক্তিপ্রাপ্ত ইরোটিক চলচ্চিত্রের তালিকা। এই ইরোটিক চলচ্চিত্র তালিকার মূল উপাদান যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে খ্যাতনামা সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলি মূলধারার চলচ্চিত্র স্টুডিওর বাইরে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, সেগুলি এই তালিকায় অন্তর্ভুক্ত করা হয় নি॥
২০১৪ ভারত ক্রিকেট দলের বাংলাদেশ সফর

ভারত ক্রিকেট দল পূর্ব-নির্ধারিত সময়সূচী মোতাবেক ১৫ জুন, ২০১৪ তারিখ থেকে ১৯ জুন, ২০১৪ তারিখ পর্যন্ত বাংলাদেশ সফর করে। এই সফরে তারা বাংলাদেশের সাথে ৩টি একদিনের আন্তর্জাতিক ম্যাচ খেলে, যেখানে ভারত প্রথম ২টি ওডিআই ম্যাচে জয়লাভ করে এবং ৩য় ম্যাচটি বৃষ্টির কারণে এক ইনিংস খেলার পর পরিত্যক্ত ঘোষণা করা হয়। ব্যবসায়িক সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিত।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
২০০০-এর দশকের আদিরসাত্মক চলচ্চিত্রের তালিকা

এটি ২০০০-এর দশকে মুক্তিপ্রাপ্ত ইরোটিক চলচ্চিত্রের তালিকা। এই ইরোটিক চলচ্চিত্র তালিকার মূল উপাদান যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে খ্যাতনামা সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলি মূলধারার চলচ্চিত্র স্টুডিওর বাইরে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, সেগুলি এই তালিকায় অন্তর্ভুক্ত করা হয় নি।।
বিয়া নাম

অসমীয়া বিবাহে মহিলারা গাওয়া প্রচলিত বিবাহ গানকে বিয়া নাম বলা হয়। বর-কনের মঙ্গলের জন্য এইধরনের গান গাওয়া হয়। অসমের লোকসংস্কৃতিতে বিয়া নাম এক অমূল্য সম্পদ। পরিস্থিতি ও উপযুক্ত সময়ে বিয়া গান গাওয়া হয় যেমন জল ভরার সময়, বর আসার পর ও কন্যা বিদায় দেওয়ার পর ইত্যাদি সময় গুলোতে বিভিন্ন ধরনের গান গাওয়া হয় ।
বিয়া নামের বিষয়বস্তু ও বর্ণনা শুনে ইহাকে দুইটি ভাগে ভাগ করা হয় । প্রথমটি হচ্ছে গম্ভীর ও রুচিপূর্র। এই ধরনের গানে রাম-সীতা, রাধা-কৃষ্ণ ও উষা-অনিরুদ্ধের প্রেম কাহিনী বর্ণনা করা হয়। এইসব গানে বিচ্ছেদের বেদনা, মিলনের আনন্দ ইত্যাদি গান ছড়ার সুরে প্রকাশ করা হয়। বিয়া নামের দ্বিতীয় রূপটি হচ্ছে কৌতুক বা ঠাট্টা করা। এই ধরনের গানে কনে পক্ষ বরের পক্ষকে ও বরের পক্ষ কনে পক্ষকে ঠাট্টা করে গান করে। এমনকি কিছু কিছু গানে পুরোহিতকে ঠাট্টা বা মস্করা করে গান গাওয়া হয়। এমন ধরনের গানকে যোরা নাম বলা হয়। নিম্ন অসমে ইহাকে খিচা গীত বলেও বলা হয়।
চলচ্চিত্রে যৌনতা

চলচ্চিত্রে যৌনতা মূলত কোনো চলচ্চিত্রের কাহিনি নির্মাণে অন্যান্য উপাচারের সঙ্গে যৌনানুষঙ্গের ব্যবহার এবং যৌনতার উপস্থাপনা বোঝায়। পোশাক-পরিচ্ছদে নায়ক-নায়িকার যৌনাবেদন উপস্থাপনা থেকে শুরু করে অনুপুঙ্খ শয্যাদৃশ্য পর্যন্ত নানাভাবে যৌনতাকে চলচ্চিত্রে ব্যবহার করা হয়। মানবদেহের নগ্নতা থেকে যৌনানুষঙ্গের শুরু, এবং তা নরনারীর যৌনমিলনের গ্রাফিক বর্ণনা পর্যন্ত বিস্তৃত হতে পারে।
ইরোটিক চলচ্চিত্র সাধারণত এমন চলচ্চিত্র যার ইরোটিক গুণমান রয়েছে এবং যা যৌনতার অনুভূতি সৃষ্টি করে, পাশাপাশি যৌন বাসনা, ইন্দ্রিয়সুখ এবং প্রণয়ধর্মী প্রেমের নান্দনিকতার বিষয়ে দার্শনিক চিন্তাভাবনার সৃষ্টি করে।
চলচ্চিত্রের ক্রমবিকাশোর পর থেকেই যেকোনো ধরনের চলচ্চিত্রে যৌনতার উপস্থিতি প্রশ্নবিদ্ধ এবং বিতর্কিত বিষয় হয়েছে। কেননা যৌনতা কাহিনির দাবীতে সংযোজিত না দর্শকের আকর্ষণ বৃদ্ধির লক্ষ্যে অনুপ্রবিষ্ট এই তর্কের সার্বজনীন সুরাহা হয় না। যৌন দৃশ্য সংবলিত কিছু চলচ্চিত্র ধর্মীয় গোষ্ঠী দ্বারা সমালোচিত বা নিষিদ্ধ হয়েছে, কখনো কখনো রক্ষণশীল দেশের সরকার কর্তৃক সেন্সরশিপের বিষয় এবং নিষিদ্ধ হয়েছে। কোনো চলচ্চিত্র মুল্যায়ন (রেটিং) পদ্ধতি অনুযায়ী কোনো দেশে যৌন দৃশ্য সমন্বিত চলচ্চিত্রগুলি সাধারণত একটি বিধিনিষেধযুক্ত শ্রেণির অর্ন্তভুক্ত হয়। চলচ্চিত্রে নগ্নতা যৌনতা বা অ-যৌনতা হিসাবে গণ্য করা যেতে পারে। রক্ষণশীলরা যে কোন ধরনের যৌনানুষঙ্গের বিরোধী; অন্যদিকে মুক্তমনারা কাহিনীর প্রয়োজনে যৌনতার ব্যবহারে আপত্তি করে না। যৌনাচার মানব জীবন এবং জীবনরীতির অঙ্গীভূত বিধায় চলচ্চিত্রের কাহিনীতে এর প্রাসঙ্গিকতা অস্বীকার করা যায় না।
হন্ডা কেস্‌কে

হন্ডা কেইসুকে (; জন্ম: ১৩ জুন ১৯৮৬; সেত্সু, ওসাকা জাপান) জাপানি ফুটবলার যে বর্তমানে ইতালীয় ক্লাব এসি মিলানের ও জাপান জাতীয় ফুটবল দলের হয়ে খেলছেন। তিনি মাঝমাঠের আক্রমণভাগের খেলোয়াড় হিসেবে মূলত খেলে থাকেন কিন্তু এর পাশাপাশি দ্বিতীয় স্ট্রাইকার হিসেবেও খেলতে পারেন। তিনি তার ফ্রি কিক, ড্রিবলিং ও ডেড বল বিষয়ক দক্ষতার জন্য বিশেষভাবে পরিচিত।
তিনি ২০০৮ থেকে এখন জাতীয় দলের হয়ে পর্যন্ত পঞ্চাশের অধিক ম্যাচ খেলেছেন, এর মধ্যে ২০১০ ফিফা বিশ্বকাপ ও ২০১১ এএফসি এশিয়ান কাপ রয়েছে। ২০১১ এশিয়ান কাপে জাপান চ্যাম্পিয়ন হবার গৌরব অর্জন করে ও তাকে টুর্নামেন্টের শ্রেষ্ঠ খেলোয়াড় হিসেবে নির্বাচন করা হয়।
সর্বশেষ ২০১৪ সালে ১৯ মে অবধি পর্যন্ত হালনাগাদকৃত পরিসংখ্যান:
এস্থার মার্লে কনওয়েল

এস্থার মার্লে কনওয়েল (২৩ মে ১৯২২ - ১৬ নভেম্বর ২০১৪) একজন পদার্থবিজ্ঞানী।
কনওয়েল ব্রুকলিন কলেজ থেকে ১৯৪২ সালে বিএ, রোচেস্টার বিশ্ববিদ্যালয় থেকে ১৯৪৫ সালে এমএস ডিগ্রি এবং শিকাগো বিশ্ববিদ্যালয় থেকে ১৯৪৮ সালে পিএইচডি ডিগ্রি অর্জন করেন। তিনি ১৯৪৬ হেকে ১৯৫১ সাল পর্যন্ত ব্রুকলিন কলেজ এ ইন্সট্রাক্টর হিসেবে কাজ করেন। তিনি ১৯৫১ থেকে ১৯৫২ সাল পর্যন্ত বেল ল্যাব্‌স এর টেকনিক্যাল স্টাফের সদস্য ছিলেন। তিনি ১৯৫২ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী টেকনিক্যাল স্টাফের সদস্য ছিলেন। ১৯৬৩ থেকে ১৯৭২ সাল পর্যন্ত জেনারেল টেলিফোন অ্যান্ড ইলেক্ট্রনিক্স ল্যাবরেটরী এর পদার্থবিগান বিভাগের ম্যানেজার ছিলেন। ১৯৭২ থেকে ১৯৭৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর সদস্য ছিলেন। ১৯৭২ থেকে ১৯৮১ সাল পর্যন্ত জেরক্স ল্যাবরেটরীর প্রিন্সিপাল সায়েন্টিস্ট হিসেবে কর্মরত ছিলেন। ১৯৭৫ থেকে ১৯৭৭ সাল পর্যন্ত ইলেক্ট্রোঅপটিক্স প্রোগ্রাম এর ম্যানেজার ছিলেন। ১৯৮১ থেকে ১৯৯৮ সাল পর্যন্ত জেরক্স ল্যাবরেটরীর রিসার্চ ফেলো ছিলেন। ১৯৯০ সাল থেকে রোচেস্টার বিশ্ববিদ্যালয় এর অ্যাডজাঙ্কট অধ্যাপক এবং সেন্টার ফর ফটোইন্ডিউসড চার্জ ট্রান্সফার এর সহযোগী পরিচালক ছিলেন।
রেক্টাস অ্যাবডোমিনিস

রেক্টাস অ্যাবডোমিনিস ,যা চলতি ভাষায় "অ্যাবস" নামেও পরিচিত,মানবদেহের পাশাপাশি কিছু সংখ্যক স্তন্যপায়ী প্রাণীদের উদরের সম্মুখভাগের দুইপাশে লম্বালম্বিভাবে অবস্থিত একধরনের পেশি। লিনিয়া অ্যালবা (যোজক কলার ব্যান্ড) দিয়ে রেক্টাস অ্যাবডোমিনিসকে সমান্তরালভাবে ভাগ করা আছে। এটি নিচের দিকের পিউবিক সিম্ফাইসিস,পিউবিক ক্রেস্ট এবং পিউবিক টিউবার্কল থেকে উপরের জিফয়েড প্রসেস এবং ৫ম-৭ম পর্শুকার তরুণাস্থি পর্যন্ত বিস্তৃত।
পেশল প্রতিচ্ছেদ( tendinous intersections);যোজক কলার তিনটি ব্যান্ড যা রেক্টাস অ্যাবডোমিনিসকে আড়াআড়িভাবে আটটি ভাগে ভাগ করে।সুস্বাস্থ্যসম্পন্ন অ্যাথলেটদের শরীরে নাভির উপরের বাম এবং ডান পাশের তিনটি করে ভাগ বাহ্যিকভাবে স্পষ্ট বুঝা যায় ,যাকে সাধারণভাবে সিক্স-প্যাক বলে। 
রেক্টাস অ্যাবডোমিনিস লম্বা, সমতল পেশি, যা উদরের সামনের সমগ্র জায়গা জুড়ে বিস্তৃত থাকে এবং এর বিপরীত পাশের পেশি থেকে লিনিয়া অ্যালবা দ্বারা পৃথক থাকে।
রেক্টাস অ্যাবডোমিনিসের রক্ত যোগানের কতিপয় উৎস আছে।রিকন্সট্রাক্টিভ সার্জারির ভাষায় “Mathes ও Nehai” ।টাইপ III পেশির তিনটি বিস্তার প্রভাবকারি পেডিকল আছে। প্রথমত,ইনফেরিয়র এপিগ্যাস্ট্রিক ধমনী এবং শিরা যা রেক্টাস অ্যাবডোমিনিসের পশ্চাৎ পৃষ্ঠদেশের উপর দিয়ে যায়,আরকুয়েট রেখা দিয়ে রেক্টাস আবরণীতে (Fascia) প্রবেশ করে এবং পেশির নিচের অংশে রক্ত সরবরাহ করে। দ্বিতীয়ত,ইন্টার্নাল থোরাসিক ধমনী এর শেষ শাখা সুপেরিয়র এপিগ্যাস্ট্রিক ধমনী পেশির উপরের অংশে রক্ত সরবরাহ করে। তৃতীয়ত,নিম্নের ৬টি ইন্টার্কোস্টাল ধমনীএর অসংখ্য ক্ষুদ্র শাখা অবশিষ্ট রক্তের যোগান দেয়।
রেক্টাস অ্যাবডোমিনিস একটি গুরুত্বপূর্ণ অবস্থান নির্ণয়কারী পেশি।এটি তথাকথিত সিট-আপ এর জন্য লাম্বার স্পাইন সংকোচনকারী পেশি।পাঁজর উপরে তোলা হয় যখন শ্রোণীদেশ নির্দিষ্ট থাকে,কিংবা শ্রোণীদেশ উপরে তোলা হয় যখন পাঁজর নির্দিষ্ট থাকে অথবা উভয়েই একই সাথে সংকোচন করা হয়,কোনটিই নির্দিষ্ট না রেখে।
রেক্টাস অ্যাবডোমিনিস শ্বাস-প্রশ্বাসের সাথে গভীরভাবে জড়িত।এটি অভ্যন্তরীণ অঙ্গ-প্রত্যঙ্গকে রক্ষা করে এবং ভারোত্তলন কিংবা জোরপূর্বক মলত্যাগ অথবা শিশু জন্মের সময় আন্তঃউদরীয় চাপ বজায় রাখে।
কোন পেশির ইনজুরি হলে অ্যাবডোমিনাল স্ট্রেইন হয়।এটি হলে পেশিতন্তু ছিড়ে যেতে পারে।
স্প্রিং ব্রেকার্স

স্প্রিং ব্রেকার্স (ইংরেজি: Spring Breakers) ২০১২ সালের আমেরিকান কমেডি এবং নাট্য চলচ্চিত্র। হারমনি কোরিন রচিত এবং পরিচালিত এই চলচ্চিত্রের অভিনয়ে ছিলেন, জেমস ফ্রাঙ্কো, ভেনিসা হাডজেন্স, সেলিনা গোমেজ, অ্যাশলে বেনসন এবং রেচেল কোরিন। চলচ্চিত্রে চারটি কলেজ-বয়সী মেয়ের বসন্ত বিরতি উদ্‌যাপন এবং পরবর্তীকালে তাদের ড্রাগ, অপরাধ ও সহিংসতার গল্প নিয়ে তৈরি।
$৫ মিলিয়ন মার্কিন ডলারের এই চলচ্চিত্র বিশ্বব্যাপী $৩১ মিলিয়ন ডলারের ব্যবসা করে। চলচ্চিত্র সমালোচকদের নিকট থেকে ইতিবাচক মন্তব্য লাভ করে, অনেকেই বলেন এটি একটি কাল্ট ক্লাসিক। চলচ্চিত্রটি ৬৯তম ভেনিস আন্তর্জাতিক চলচ্চিত্র উৎসবে গোল্ডেন লায়ন প্রতিদ্বন্দ্বিতার জন্যে নির্বাচিত হয়েছে।Game Justin
চলচ্চিত্রের শুরুতে সমুদ্র সৈকতে বসন্ত বিরতি (Spring Break) উদ্যাপন প্রর্দশিত হয় এবং তারপর একটি স্থানীয় কলেজ ফিরে স্মৃতিচা শেষে কজন বন্ধু ফেইথ (সেলিনা গোমেজ), ব্রিটানি (অ্যাশলে বেনসন), ক্যান্ডি (ভানিসা হুডজেন্স) এবং কটি (রেচেল কোরিন) উপস্থিত হন।
"স্প্রিং ব্রেকার্স" চলচ্চিত্রের একটি তিন মিনিটের প্রাকদর্শন মে ২০১২ সালে ২০১২ কান চলচ্চিত্র উৎসবে মুক্তি পায়। সম্পূর্ণ চলচ্চিত্রের প্রিমিয়ার হয় ৬৯তম ভেনিস আন্তর্জাতিক চলচ্চিত্র উৎসবে সেপ্টেম্বর ৪, ২০১২ সালে। মার্চ ১৫, ২০১৩ সালে নিউ ইয়র্ক এবং লস এঞ্জেলেসে মুক্তি পায়। মার্চ ২২, ২০১৩ সালে দেশব্যাপী মুক্তি পায়। চলচ্চিত্রটি এপ্রিল ৫, ২০১৪ সালে প্রথম ইউকে সীমিত মুক্তি লাভ করে। এছাড়াও, মার্চ ৬, ২০১৩ সালে এটি ফ্রান্সে মুক্তি দেয়া হয় এবং মার্চের প্রথমদিকে অস্ট্রেলিয়ার মুক্তি পাবার কথা নির্ধারিত থাকলেও পরবর্তিতে মে ৪ তারিখে মুক্তির তারিখ ঠিক করা হয়।
"স্প্রিং ব্রেকার্স" ডিজিটালরূপে মুক্তি পায় জুন ২৫, ২০১৪ সালে, এবং ডিভিডি ও ব্লু-রে মাধ্যমে জুলাই ৪, ২০১৪।
চলচ্চিত্রটি বিভিন্ন সমালোচকেরে কাছ থেকে সাধারণত ইতিবাচক প্রতিক্রিয়া পেয়েছে।
"দ্য গার্ডিয়ানের" জেন ব্রুকস বলেন, এই চলচ্চিত্র কোরিনের "গুমো" চলচ্চত্রের পরবর্তি "সবচেয়ে সম্পূর্ণরূপে সিদ্ধ, বিশুদ্ধরূপে সন্তোষজনক পূর্ণদৈর্ঘ্য চলচ্চিত্র।" দ্যা হাফিংটন পোস্টের এমা সেলিগম্যান চলচ্চিত্র সম্পর্কে বর্ণনা করেন, ""স্কারফেস" পূরণ করেছে ব্রিটনি স্পিয়ার্স।" "ইন্ডি ওয়াইরের" অলিভার লিটলেলটন এই চলচ্চিত্র সম্পর্কে জানায় যে, এটি ভবিষ্যতে অর্চনা প্রিয় "মধ্যরাত্রির চলচ্চিত্রযাত্রী" হয়ে উঠবে।.
"স্প্রিং ব্রেকার্স" উত্তর আমেরিকায় $১৪,১২৪,২৮৪ ডলার এবং অন্যান্য দেশে $১৭,৬০০,০০০ ডলার, বিশ্বব্যাপী সর্বমোট $৩১,৭২৪,২৮৪ ডলারের ব্যবসা করে।
স্প্রিং ব্রেকার্স (মিউজিক ফ্রম দ্যা মোশন পিকচার্স) বিগ বিট রেকর্ডস এবং ওয়ার্নার মিউজিক কর্তৃক মার্চ ১৯, ২০১৩ সালে মুক্তিপ্রাপ্ত চলচ্চিত্রের জন্যে একই নামের সাউন্ডট্র্যাক অ্যালবাম।
ইন্টারনেট ডাউনলোড ম্যানেজার

ইন্টারনেট ডাউনলোড ম্যানেজার (; এছাড়াও আইডিএম বলা হয়) একটি শেয়ারওয়্যার ডাউনলোড ম্যানেজার। এটি মাইক্রোসফট উইন্ডোজ অপারেটিং সিস্টেমের জন্য সহজলভ্য।
এছাড়াও আইডিএম ইন্টারনেট এক্সপ্লোরার, অপেরা, নেটস্কেপ নেভিগেটর, অ্যাপল সাফারি, ফ্লক, গুগল ক্রোম, মোজিলা ফায়ারফক্স এবং আরও অন্যান্য ওয়েব ব্রাউজারসমূহ সমর্থন করে।
ষোড়শ লোকসভা

ভারতের ষোড়শ লোকসভা ২০১৪ অনুষ্ঠিত ভারতের সাধারণ নির্বাচনে নির্বাচিত ৫৪৩ জন সদস্য সমবায়ে গঠিত হয়। ২০১৪ সালের ৭ এপ্রিল থেকে ১২ মে পর্যন্ত ৯টি পর্যায়ে ভারতের নির্বাচন কমিশন কর্তৃক এই নির্বাচন অনুষ্ঠিত হয়। ২০১৪ সালের ১৬ মে নির্বাচনের ফলাফল ঘোষিত হয়। ভারতীয় জনতা পার্টি (জাতীয় গণতান্ত্রিক জোটের অন্তর্গত) ৫৪৩টি আসনের মধ্যে ২৮২টি আসন পেয়ে একক সংখ্যাগরিষ্ঠতা অর্জন করেছে। ২০১৪ সালের ২৬ মে দলের প্রধানমন্ত্রী পদপ্রার্থী নরেন্দ্র মোদী ভারতের পঞ্চদশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন।
এই লোকসভা নির্বাচনে ভারতীয় জাতীয় কংগ্রেস (সংযুক্ত প্রগতিশীল জোটের অন্তর্গত) ৪৪টি আসন পেয়েছে। তামিলনাড়ুর সর্বভারতীয় আন্না দ্রাবিড় মুনেত্র কড়গম ৩৭টি আসন পেয়ে তৃতীয় স্থান অধিকার করেছে।
"অ্যাসোসিয়েশন ফত ডেমোক্রেটিক রিফর্মস" ও "ন্যাশানাল ইলেকশন ওয়াচ" নামে দুটি বেসরকারি সংস্থা ভারতের নির্বাচন কমিশনের কাছে প্রার্থীদের দেওয়া হলফনামাগুলি পর্যালোচনা করে নিম্নলিখিত রিপোর্ট ও অন্যান্য বিস্তারিত তথ্যগুলি তাদের প্রতিবেদনে প্রকাশ করেছে।
জয়ী সাংসদের প্রায় এক-তৃতীয়াংশের বিরুদ্ধে অন্তত একটি ফৌজদারি মামলা আছে। কিছু কিছু ক্ষেত্রে গুরুতর ফৌজদারি অপরাধের অভিযোগে মামলা রুজু হয়েছে।
ফৌজদারি অপরাধে অভিযুক্ত প্রার্থীর জয়ের সম্ভাবনা যেখানে ১৩% ছিল, সেখানে স্বচ্ছ ভাবমূর্তির প্রার্থীর জয়ের সম্ভাবনা ছিল ৫%। (এখানে, জয়ের সম্ভাবনা = ।)
২০১৪ ভারত ক্রিকেট দলের ইংল্যান্ড সফর

ভারত জাতীয় ক্রিকেট দল তাদের পূর্ব-নির্ধারিত সময়সূচী অনুযায়ী ২০১৪ সালের ২২ জুন থেকে ৭ সেপ্টেম্বর পর্যন্ত ইংল্যান্ড সফর করে। এই সফরে তারা ইংল্যান্ডের বিরুদ্ধে ৫টি টেস্ট, ৫টি ওডিআই এবং ১টি টি-২০ ম্যাচ খেলে। ১৯৫৯ সালের পর এটিই কোন সিরিজ যেখানে তারা ৫টি টেস্ট খেলবে। সাউদাম্পটনের রোজ বোলে অনুষ্ঠিত তৃতীয় টেস্টে অংশগ্রহণের মাধ্যমে ইংল্যান্ড প্রথমবারের মতো অংশগ্রহণ করে।
ইংল্যান্ডে এর আগে ভারত ২০১১ সালের সফরে ৫ ম্যাচের টেস্ট সিরিজে ৪-০ ব্যবধানে হোয়াইটওয়াশ হয়; যার ফলে ইংল্যান্ড টেস্ট র‌্যাঙ্কিংয়ে ১ নম্বরে উঠে আসে, ঐ সফরের ওয়ানডে সিরিজেও তারা ৩-০ ব্যবধানে পরাজিত হয়।
সম্প্রচারস্বত্ত্বজনিত কারণে টেস্ট সিরিজটি ইনভেস্টেক টেস্ট সিরিজ নামে পরিচিতি পায়। ইংল্যান্ড দল ৩-১ ব্যবধানে টেস্ট সিরিজ জয় করে পতৌদি ট্রফি লাভ করে।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
৫ম টেস্ট প্রদর্শনের মাধ্যমে স্কাই স্পোর্টস ইংল্যান্ডের ২০০তম টেস্ট খেলা সরাসরি সম্প্রচার করে।
স্লিপিং বিউটি (২০১১-এর চলচ্চিত্র)

স্লিপিং বিউটি (ইংরেজি: Sleeping Beauty) ২০১১ সালের অস্ট্রেলিয়ান নাট্য চলচ্চিত্র, যা রচনা এবং পরিচালনা করেছেন জুলিয়া লে। এই চলচ্চিত্রের মধ্য দিয়ে পরিচালক হিশেবে তার অভিষেক ঘটে। চলচ্চিত্রের প্রধান চরিত্র এমিলি ব্রাউনিং একজন অল্পবয়স্ক বিশ্ববিদ্যালয়ের ছাত্রী, যিনি ফ্রিল্যান্স যৌনউত্তেজক কাজ হিসেবে অর্থপ্রদানকারী গ্রাহকদের সাথে বিছানায় ঘুমানোর কাজ শুরু করেন। চলচ্চিত্রটি নোবেল বিজয়ী ইয়াসুনারি কাওয়াবাতা রচিত "দ্যা হাউস অব দ্যা স্লিপিং বিউটি" উপন্যাসের একাংশের উপর ভিত্তি করে নির্মিত। এই চলচ্চিত্রের অভিনয়ে ছিলেন, এমিলি ব্রাউনিং, রাচেল ব্লেক, ইউইন লেসলি, মাইকেল ডরম্যান, মিরাহ ফোলকস এবং হেনরি নিক্সন।
"স্লিপিং বিউটি" হলিউডে ২০০৮-এর অনুৎপাদিত স্ক্রিপ্টের কালো তালিকায় মনোযোগ দখল করে তৈরি. সেপ্টেম্বর ২০০৯ সালে স্ক্রিন অস্ট্রেলিয়া থেকে প্রকল্পের জেন্য অর্থায়নের অনুমোদিত লাভ করে।
জাভাদ নেকুউনাম

জাভাদ নেকুউনাম (; জন্ম: সেপ্টেম্বর ১৯৮০, রেয়, ইরান) হচ্ছেন ইরানি ফুটবলার যিনি বর্তমানে কুয়েতি ক্লাব কুয়েত এসসি ও জাতীয় দলের হয়ে খেলছেন। তিনি জাতীয় দলের অধিনায়ক হিসেবেও দায়িত্ব পালন করছেন। তিনি সাধারণত সেন্ট্রাল মিডফিল্ডার হয়ে খেলে থাকেন, কিন্তু এর পাশাপাশি পাসিং দক্ষতা, রক্ষণশীলতা ও শক্তিশালী দীর্ঘমাপের শটের জন্য বিখ্যাত।
তিনি তার ফুটবলীয় জীবনের দীর্ঘ সময় ইরানের ক্লাব "পাস তেহরান" ও স্পেনীয় ক্লাব "ওসাসানুর" হয়ে খেলেছেন। ওসাসানুতে তিনি ১৭৪ খেলায় ২৬ গোল করেন।
তার ডাকনাম "নেকু"; তিনি জাতীয় দলের হয়ে ১৩০-এর অধিক ম্যাচ খেলে ৩৭টি গোল করেন। তিনি একধিকা বড় টুর্নামেন্টেও অংশগ্রহণ করেন এর মধ্যে রয়েছে ২০০২ ও ২০০৬ ফিফা বিশ্বকাপ।
সর্বশেষ ২০১৪ সালের ৩০ মে অবধি পর্যন্ত হালনাগাদকৃত পরিসংখ্যান:
বিন্দাস (২০১৪-এর চলচ্চিত্র)

বিন্দাস ২০১৪ সালের একটি ভারতীয় বাংলা,সেমি হিট চলচ্চিত্র। শ্রী ভেঙ্কটেশ ফিল্মস প্রযোজিত ও রাজীব কুমার বিশ্বাস পরিচালিত এই চলচ্চিত্রে মুখ্য ভূমিকায় অভিনয় করবেন দেব, শ্রাবন্তী ও সায়ন্তিকা বন্দ্যোপাধ্যায়। ২রা জুলাই, ২০১৪ তে এই চলচ্চিত্রের প্রথম লুক-এর মোড়ক উন্মোচন করা হয়। এমপি হবার পর এটিই দেবের প্রথম চলচ্চিত্র। ২০শে মে, ২০১৪ তে এর প্রথম লুক দর্শকদের উপহার দেয়া হয়। পরিচালক রাজীবের সাথে সায়ন্তিকার এটাই প্রথম কাজ। তেলুগু চলচ্চিত্র "মির্চি"র পুনঃনির্মাণ এ চলচ্চিত্রটি ২৫শে জুলাই, ২০১৪ তারিখে মুক্তিলাভ করে।
"অভিমন্যু" (দেব) রাজনীতিবিদ "দিবাকর সেন" (চিরঞ্জিত) এর ছেলে। তার সাথে প্রথম "কাজল" (সায়ন্তিকা বন্দ্যোপাধ্যায়) এর ইতালিতে দেখা হয় এবং সে তার প্রেমে পড়ে যায়। তারা দেশে ফিরেও পশ্চিমবঙ্গের বিভিন্ন স্থানে দেখা পায়। এরই মধ্যে "অভিমন্যু"র সাথে দেখা হয় "অঞ্জলি"র (শ্রাবন্তী চট্টোপাধ্যায়)। ধীরে ধীরে "অঞ্জলি"কে "অভিমন্যু"র ভাল লেগে যায়। শেষে তার সাথেই "অভিমন্যু"র বিয়ে হয়।
এরই মাঝে গড়বেতা আর কেশপুরের দুই পরিবারের মধ্যে রক্তারক্তি চলে।
এই চলচ্চিত্রের সংগীত পরিচালনা করেছেন খ্যাতনামা সংগীত পরিচালক স্যাভি গুপ্ত, অরিন্দম চট্টোপাধ্যায় এবং বাংলাদেশের প্রখ্যাত সংগীতশিল্পী হাবিব ওয়াহিদ। এছাড়া তেলুগু এবং তামিল চলচ্চিত্রের সুরকার দেবী শ্রী প্রসাদ "আজকে এই খুশির দিনে" গানটির সঙ্গীত পরিচালনা করেন।
এই চলচ্চিত্রের গানে প্রথমবারের মত প্লেব্যাক করেন বলিউডের প্রখ্যাত কণ্ঠশিল্পী নেহা কক্কর ("পার্টি শুজ") ও তুলসী কুমার ("তোমাকে ছেড়ে আমি")।
মূলত পশ্চিমবঙ্গেই চলচ্চিত্রের দৃশ্যায়ণ হবে। কিন্তু গানের দৃশ্যায়ণের কাজে মুম্বই ও স্পেনেও যেতে হবে তাদের। এর "তোমাকে ছেড়ে আমি" ও "ভালবেসে কোন ভুল করিনি আমি" নামক গানদ্বয়ের দৃশ্যায়ণ হয় গ্রীসে। এছাড়াও শ্যুটিং হবে ব্যাংককে।
"সংবাদ প্রতিদিন" এই চলচ্চিত্রের রিভিউতে দেবের অভিনয়, কম্পিউটার গ্রাফিক্সের উচ্চকিত প্রশংসা করে বলে, "বিন্দাস জনপ্রিয় হবার ফর্মুলা থেকে এক চুলও সরে আসেনি।" "নাউরানিং ডট কম" এর রিভিউতে দিয়ে এর জমজমাট কাহিনির প্রশংসা করে এবং একে "অবশ্যই দেখা উচিত" বলে মন্তব্য করে।
"দ্য টাইমস অফ ইন্ডিয়া" এই চলচ্চিত্রের রিভিউতে একে দেয়। তারা এর গানগুলোর প্রশংসা করে, কিন্তু এর বিভিন্ন খুঁতও তুলে ধরে। রিভিউতে বলা হয়, "এই গানগুলো একবারে শুনতে খুব ভাল লাগলেও বারবার শুনতে ইচ্ছে করবে, এমন নয়।"
এমিলি ব্রাউনিং

এমিলি জেন ব্রাউনিং (, জন্ম: ৭ ডিসেম্বর ১৯৮৮) একজন অস্ট্রেলিয়ান চলচ্চিত্র অভিনেত্রী, গায়ক এবং মডেল। প্রথম দিকের "গোস্ট শিপ" (২০০২) এবং "নেদ কেলি" (২০০৩) চলচ্চিত্রের পর, "লিমনি স্নাইকেট'স অ্যা সিরিজ অব আনফরচুনেট ইভেন্টস" (২০০৪) চলচ্চিত্রে ভায়োলেট বদলেয়ার যুগান্তকারী চরিত্রে অভিনয়ের জন্যে ২০০৫ সালে শ্রেষ্ঠ অভিনেত্রীর জন্যে এএফআই আন্তর্জাতিক পুরস্কার লাভ করেন। তিনি ভৌতিক চলচ্চিত্র "দ্যা আনইনভেন্টেড" (২০০৯), অ্যাকশন চলচ্চিত্র "সুকার পাঞ্চ" (২০১১), এবং স্বাধীন চলচ্চিত্র "স্লিপিং বিউটি" (২০১১) চলচ্চিত্রে অভিনয় করেন।
ব্রাউনিং মেলবোর্ন, ভিক্টোরিয়ায় জন্ম নেন। তিনি অ্যান্ড্রু এবং শেলি ব্রাউনিংয়ের কন্যা। তার দুটি ছোট ভাই রয়েছে, নিকোলাস এবং ম্যাথু।
ব্রাউনিংয়ের অভিনয়ে আত্মপ্রকাশ ঘটে ১৯৮৮ "দ্যা ইকো অব থান্ডার" হলমার্ক চ্যানেল চলচ্চিত্রের মাধ্যমে। অস্ট্রেলীয় চলচ্চিত্র এবং টেলিভিশন প্রযোজনার মধ্যে ২০০০-২০০২ "ব্লু হিলারর্স" এবং ২০০০-২০০২ "সামথিং ইন দ্যা এয়ার" টেলিভিশন ধারাবাহিকে অভিনয় করেন।
ব্রাউনিং অস্ট্রেলীয় চলচ্চিত্র নির্মাতা গায় ফ্র্যাংকলিনের ঘনিষ্ঠ বন্ধু, যিনি গায়ক কিম্ব্রার মিউজিক ভিডিওর পরিচালনার জন্যে পরিচিত। ফ্র্যাংকলিন তার দ্বিতীয় স্বল্পদৈর্ঘ চলচ্চিত্র "মি বিউটিফুল"-এ ব্রাউনিংকে নেয়ার সিদ্ধান্ত নেন, একটি সাম্প্রতিক সাক্ষাৎকারে অনুযায়ী
Onya পত্রিকা দিয়েছিলেন একটি এন্যা ম্যাগাজিনের সাম্প্রতিক সাক্ষাৎকার অনুযায়ী জানা যায়।
ব্রাউনিং এলথাম উচ্চ বিদ্যালয়ে তার শিক্ষা সম্পূর্ণ করার জন্যে অভিনয় থেকে বিরতি নেন, যেখানে তিনি নভেম্বর ২০০৬ সালে ভিক্টোরীয় সার্টিফিকেট অফ এডুকেশন পরীক্ষার ইতি টানেন।
ব্রাউনিং ২০১১ থেকে ইংরেজি অভিনেতা ম্যাক্স আইরনসের সাথে সম্পর্কে জড়িত ছিলেন, কিন্তু ২০১২ সালে সেই সম্পর্ক শেষ হয়েছে বলে এক প্রতিবেদনে জানা যায়।
বিজয়:
মনোনয়ন:
ঢাকা–চট্টগ্রাম মহাসড়ক

ঢাকা–চট্টগ্রাম মহাসড়ক বা এন-১ বাংলাদেশের একটি অন্যতম ব্যস্ত মহাসড়ক, যা ঢাকা থেকে শুরু হয়ে টেকনাফ পর্যন্ত গেছে। আনুমানিক ৪৬৫ কিলোমিটার (২৮৯ মাইল) মহাসড়কটি বাংলাদেশের দুই বিভাগীয় শহর ঢাকা ও চট্টগ্রামকে সংযুক্ত করেছে। মহাসড়কটি ঢাকা ও চট্টগ্রাম শহর ছাড়াও কুমিল্লা, ফেনী ও কক্সবাজার শহরের মধ্যে দিয়ে গিয়েছে। দুই লেইনের এ মহাসড়কটি বর্তমানে চার লেইনে উন্নীত করা হয়েছে।
১৯২ দশমিক ৪৮ কিলোমিটার দীর্ঘ ঢাকা-কুমিল্লা-চট্টগ্রাম চার-লেন প্রকল্পটি ২০০৬ সালে একনেকে অনুমোদিত হয়। দু'দফা দরপত্র আহ্বান বাতিল হওয়ার পর, মহাসড়কটি চার-লেন তৈরীতে প্রথম দফায় প্রকল্পের মেয়াদ নির্ধারণ করা হয়েছিল ২০০৬ সালের জানুয়ারি থেকে ২০১২ সালের জুন পর্যন্ত। দ্বিতীয় ধাপে, কাজ শেষ করতে সময় বাড়ানো হয় ২০১৩ সালের ডিসেম্বর পর্যন্ত। তৃতীয় ধাপে নির্ধারণ করা হয় ২০১৪ সালের ডিসেম্বর পর্যন্ত। আর সর্বশেষ চতুর্থ ধাপে বাড়ানো হয় ২০১৬ সালের ডিসেম্বর পর্যন্ত।
২০০৬ সালে সরকার ২ হাজার ১৬৮ কোটি টাকা ব্যয়ে ঢাকা-কুমিল্লা-চট্টগ্রাম চারলেন মহাসড়ক প্রকল্প অনুমোদন করে। পরবর্তীতে সড়কটির সম্প্রসারণ কাজে প্রকল্প ব্যয় বৃদ্ধি পেয়ে হয় ৩ হাজার ৮১৬ কোটি ৯৪ লাখ টাকা। দীর্ঘ দশ বছর কাজ চলার পর, ২০১৬ সালের ২রা জুলাই কুমিল্লার দাউদকান্দি টোলপ্লাজা থেকে চট্টগ্রাম তোরণ পর্যন্ত ১৯০ দশমিক ৪৮ কিলোমিটার দীর্ঘ ঢাকা-কুমিল্লা-চট্টগ্রাম মহাসড়ক চার লেন প্রকল্পের আনুষ্ঠানিক উদ্বোধন করা হয়।
যাত্রাবাড়ি থেকে সাইনবোর্ড পর্যন্ত ৬ কিলোমিটার।
এ মহাসড়কটি নারায়ণগঞ্জ জেলার তিনটি উপজেলা নারায়ণগঞ্জ সদর, বন্দর এবং সোনারগাঁও এর উপর দিয়ে অতিক্রম করেছে। এ জেলার অংশের দৈর্ঘ্য সাইনবোর্ড থেকে মেঘনা সেতু পর্য্যন্ত ২৯ কিলোমিটার।
মুন্সীগঞ্জ জেলার একমাত্র উপজেলা গজারিয়ার উপর দিয়ে এই মহাসড়ক অতিক্রম করেছে। এই জেলায় মেঘনা সেতু থেকে মেঘনা-গোমতী সেতু পর্য্যন্ত ১১ কিলোমিটার।
এন১ কুমিল্লা জেলার মেঘনা, দাউদকান্দি, চান্দিনা, বুড়িচং, কুমিল্লা সদর উত্তর, কুমিল্লা সদর দক্ষিণ, কুমিল্লা সিটি কর্পোরেশন চৌদ্দগ্রাম এই সাতটি উপজেলা এবং একটি সিটি কর্পোরেশন উপর দিয়ে অতিক্রম করেছে। এ জেলায় দৈর্ঘ্য কুমিল্লার মেঘনা মেঘনা সেতু থেকে ফেনী সীমান্ত পর্য্যন্ত ৯৭ কিলোমিটার।
ফেনী জেলার দুটি উপজেলা ফেনী সদর ও ছাগলনাইয়ার উপর দিয়ে এন১ অতিক্রম করেছে। ফেনী জেলায় এই মহাসড়কের দৈর্ঘ্য ৩১ কিলোমিটার।
চট্টগ্রাম শহর ব্যতীত চট্টগ্রাম জেলার সাতটি উপজেলার উপর দিয়ে এন১ অতিক্রম করেছে। উপজেলাগুলো হলো, মীরসরাই, সীতাকুণ্ড, বোয়ালখালী, পটিয়া, চন্দনাইশ, সাতকানিয়া এবং লোহাগাড়া উপজেলা। এন১ উত্তর চট্টগ্রাম অংশের দৈর্ঘ্য ৭৬ কিলোমিটার এবং দক্ষিণ চট্টগ্রাম অংশের দৈর্ঘ্য ৬৯ কিলোমিটার।
এন১ কক্সবাজার জেলার পাঁচটি উপজেলা তথা চকরিয়া, রামু, কক্সবাজার সদর উপজেলা, উখিয়া এবং টেকনাফ উপজেলার উপর দিয়ে অতিক্রম করেছে। কক্সবাজার জেলায় এ মহাসড়কের দৈর্ঘ্য ১৪৮.৮৭ কিলোমিটার।
ভায়োলেট বদলেয়ার

ভায়োলেট বদলেয়ার (, ইংরেজি: Violet Baudelaire) লেমনি সাইকেট অ্যা সিরিজ অব আনফরচুনেট ইভেন্টস ধারাবাহিকের তিনটি প্রধান চরিত্রের একজন কাল্পনিক চরিত্র। এই চরিত্র মোট তের অংশ উপন্যাসে প্রদর্শিত হয়েছে। ভায়োলেট তার ১২ বছর বয়সী ভাই ক্লাউস এবং শিশু বোন সানিকে বিভিন্ন সমস্যা সমাধানের জন্যে সাহায্য করে স্ব-উদ্ভাবিত নানান দক্ষতার মাধ্যমে। জ্যেষ্ঠ হিসেবে, সে দলের প্রাকৃতিক নেতা।
ভায়োলেট বদলেয়ার হলো জ্যেষ্ঠ বদলেয়ার। ব্রেট হেলকুইস্টের আঁকা চিত্র ইঙ্গিত করে বদলেয়ারের তরঙ্গায়িত কালো চুল রয়েছে। যখন সে কোনো চিন্তা এবং নতুন উদ্ভাবনের দিকে মনোযোগ দেয় তখন সে তার মুখ থেকে চুল সরাতে একটি ফিতা সাহার্যে বেধে রাখে।
ভায়োলেট একজন বিস্ময়কর উদ্ভাবক। যেমন "দ্যা ব্যাড বিগিনিং" খন্ডের আঁকড়ে ধরার হুক যা তাকে কাউন্ট ওলায়ের শহরের উপরে নিয়ে যায়।
ওল্ড ট্রাফোর্ড ক্রিকেট গ্রাউন্ড

ওল্ড ট্রাফোর্ড ক্রিকেট মাঠ ইংল্যান্ডের গ্রেটার ম্যানচেস্টারের ওল্ড ট্রাফোর্ডে অবস্থিত একটি আন্তর্জাতিকমানের ক্রিকেট স্টেডিয়াম। প্রচারস্বত্ত্বজনিত কারণে স্টেডিয়ামটি এমিরেটস ওল্ড ট্রাফোর্ড নামে পরিচিতি পাচ্ছে। ১৮৫৭ সালে এ মাঠের উদ্বোধন ঘটে। তখন মাঠটি ম্যানচেস্টার ক্রিকেট ক্লাবের অনুশীলনী মাঠ হিসেবে থাকলেও ১৮৬৪ সাল থেকে অদ্যাবধি ল্যাঙ্কাশায়ার কাউন্টি ক্রিকেট ক্লাবের নিজস্ব মাঠ হিসেবে ব্যবহৃত হচ্ছে।
ইংল্যান্ডের দ্বিতীয় প্রাচীনতম মাঠ হিসেবে ওল্ড ট্রাফোর্ডের ব্যাপক পরিচিতি রয়েছে। এছাড়াও, জুলাই, ১৮৮৪ সালে ইংল্যান্ডে প্রথমবারের মতো অনুষ্ঠিত অ্যাশেজের প্রথম টেস্টের মাঠ হিসেবে খেলা আয়োজনের গৌরব লাভ করে। ক্রিকেট বিশ্বকাপের স্বাগতিক মাঠরূপে দু’টি সেমি-ফাইনাল এখানে অনুষ্ঠিত হয়।
১৮৫৭ সালে এ মাঠটিকে প্রথমবারের মতো ক্রিকেট মাঠ হিসেবে ব্যবহার করা হয়। এ সময় ম্যানচেস্টার ক্রিকেট ক্লাব ডি ট্রাফোর্ড থেকে স্থানান্তরিত হয়। বৃহৎ প্যাভিলিয়ন থাকা স্বত্ত্বেও ওল্ড ট্রাফোর্ডের প্রারম্ভিক বছরগুলো ছিল ব্যবহার অনুপযোগী ও ফুটপাথ হিসেবে ওল্ড ট্রাফোর্ড মেট্রোলিঙ্ক স্টেশনে যাতায়াত করা হতো। মাঠটি কাউন্টি এলাকার বাইরে ছিল বিধায় খুব কমসংখ্যক দর্শকেরই সমাগম ও মনোযোগ আকর্ষণে সক্ষম ছিল। গোলাপের খেলা নামে পরিচিত একটি খেলায় ১৮৭৫ সালে উল্লেখযোগ্য দর্শক মাঠে আসেন। ডব্লিউ.জি. গ্রেস ১৮৭৮ সালে গ্লুচেস্টারশায়ার কাউন্টি ক্রিকেট ক্লাবকে মাঠে নিয়ে আনলে ওল্ড ট্রাফোর্ডে তিন দিনেরও বেশি সময়ে ২৮,০০০ দর্শক মাঠে আসেন। এর ধারাবাহিকতায় মাঠের সুযোগ-সুবিধাও বৃদ্ধি পেতে থাকে।
১৯৫৬ সালে ইংরেজ বোলার জিম লেকার একটি ইনিংসে ১০ উইকেট ও ৯০ রানে ১৯ উইকেট লাভের বিরল কীর্তিগাঁথা অদ্যাবধি টেস্ট ও প্রথম-শ্রেণীর ক্রিকেটে অক্ষত রয়েছে। ১৯৯৩ মৌসুমের অ্যাশেজ টেস্টে শেন ওয়ার্ন মাইক গ্যাটিংকে শতাব্দীর সেরা বল নিক্ষেপ করে বোল্ড করেছিলেন।